Jukra.
Lapsena olin aika varma siitä, miten maailmanloppu tulee.
Avaruusolioiden valloitus,
jättiliskojen hyökkäys...
Tai zombiepidemia.
Vaikka jotkut ovat yhä vakuuttuneita siitä,
että Godzilla, lentävät lautaset ja ruumiinryöstäjät ovat tulossa,
nykyään on välittömämpi maailmanlopun uhka.
Että mahdollisesti katoaa elintärkeä raaka-aine, josta olemme riippuvaisia
tavoilla, joita emme edes tajua.
Yksi tietty raaka-aine, joka on niin tärkeä, niin kaikkialle ulottuva,
että melkein kaikki maailmassa riippuu siitä.
Jos se joskus loppuu,
maailmantalous pysähtyy.
Luulet varmaan, että puhun öljystä.
Arvaa uudestaan.
Tämä on kumijakso.
KUMIJAKSO
Piti siitä tai ei, raha yhdistää meitä kaikkia.
Olen Kal Penn. Tutkin tätä valtavaa petoa, joka on maailmantalous.
TÄMÄ VALTAVA PETO, JOKA ON MAAILMANTALOUS
Ymmärtääkseni täysin, kuinka paljon olemme kumista riippuvaisia,
minun täytyy saada jättimäinen annos sitä.
Philadelphia, tämä on Monster Jam!
Monster Jam rullaa valtavilla renkailla.
Ainoastaan luonnonkumi kestää iskun
noista hurjista monsteriautojen hypyistä.
Renkaiden lisäksi
kumi on tunkeutunut lähes kaikkeen.
Vaatteista ylläsi
tavaroihin talossasi ja pidemmällekin.
Kumi mahdollistaa pomppimisen tässä superhauskassa jutussa.
Ja nämä superhauskat jutut...
Aivan erilaista pomppimista.
Luonnonkumi on 26 miljardin dollarin teollisuus.
Se on talouden selkäranka.
Maailmanlaajuinen kysyntä luonnonkumille on noin 13 000 kilotonnia vuodessa.
Tai 86 868 sinivalaan paino.
Se on paljon kumia.
Monster Jamissa sille riittää kysyntää.
Mitä?
Hyvä!
Haluan kysyä sinulta kumista. Olet kumityyppi.
Kumityyppi? En ole varma, pidänkö siitä.
AJONEUVOKANNAN YLLÄPIDON JOHTAJA
Bill Easterly on vastuussa
renkaiden laittamisesta kaikkiin Monster Jamin autoihin.
33 vuoden autourheilukokemuksella
hän tietää paljon siitä, kun kumi osuu tiehen,
hiekkaan tai mihin vain.
Tiedät paljon renkaista.
Miten tärkeitä renkaat ja kumi ovat Monster Jamille?
Emme voi toimia ilman niitä.
Automme hyppäävät ilmaan
ja laskeutuvat 20 g:n voimalla.
Auto painaa 5 500 kiloa.
Matematiikan mukaan noin 110 000 kilon voima iskee maahan.
Renkaiden täytyy kestää se toistuvasti.
Renkaat ovat siis hyvin tärkeitä.
Paljonko tällaiset renkaat maksavat?
Ne voivat maksaa 3 000 dollaria.
-Kappale? -Kappale.
Ei ole reilua, mitä teemme niille renkaille.
Lähetämme ne kymmenen metriä ilmaan, rämäytämme näitä autoja ympäriinsä,
murskaamme autoja.
Välillä vahingoitamme rengasta.
Meidän täytyi siis rakentaa erityisen vahva rengas
kestämään käyttöämme.
Luonnonkumista saa hienon erityisen vahvan tuotteen,
jotta voimme esiintyä niin kuin haluamme.
Maaöljystä tehdään synteettistä kumia,
mutta tärkeimmät kumituotteet eivät voi olla synteettisiä.
Miksikö?
Synteettinen kumi ei kestä kuumuutta, hankausta eikä ole pitkäikäinen.
Lentokoneen renkaat synteettisestä kumista? Älä edes kuvittele.
Ne eivät kestä laskeutumista ja räjähtäisivät kiitotiellä.
Sama pätee pitkän matkan rekkoihin.
Synteettinen kumi ei kestä sitä.
Luonnonkumi on ainoa tunnettu aine,
joka kestää lentokoneiden, rekkojen ja näiden hirviöiden tarpeet.
Mutta luonnonkumi on vaarassa kadota.
Jos se katoaa, ei ole enää Monster Jamia
eikä melkein mitään muuta, josta olet riippuvainen elämässäsi.
Tämä on luonnonkumin lähde.
Raaka mahla tai lateksi parakautsupuusta, Hevea brasiliensisista.
Nämä puut ovat monoklonaalisia.
MONOKLONAALINEN KLOONI YHDESTÄ YKSILÖSTÄ TAI SOLUSTA
Se tarkoittaa, että kaikilla näillä puilla
on täsmälleen sama geneettinen rakenne.
Se tarkoittaa myös sitä, että ne ovat alttiita samalle sairaudelle.
Sairaus on kumipuiden sienitauti,
Microcyclus ulei.
Kumipuulle se on musta surma,
espanjantauti ja ebola yhdistettynä.
Ei ole rokotetta eikä hoitoa.
Miten pelottava epidemia on?
Koska kaikki kumipuut ovat identtisiä sisaruksia,
tauti voi tuhota koko kumiteollisuuden.
YHDISTYNYT KUNINGASKUNTA
Kun on tämä mahdollinen tuho ja selkeä uhka
globaalille kumitarjonnallemme,
kehen ottaa yhteyttä sen ilkeän pikku itiön suurten suunnitelmien varalta?
Äärimmäiseen, armottomaan kasvipatologikovikseen.
-Saanko pukea tämän? -Saat.
Sain kerran kunniatohtorin arvon.
-Sinäkö? -Tekemättä mitään.
Se on yleistä.
-Olemme molemmat tohtoreita. -Näin on.
Mutta sinä tiedät, mitä teet.
Olen viettänyt urani pääosin tropiikissa.
TRI HARRY EVANS - KASVIPATOLOGI
Olen työskennellyt pääosin trooppisten kahvin, kaakaon ja kumin kanssa.
Laitetaan kumipuut yskimään ja katsotaan, miten ne pärjäävät.
Tri Harry Evansilla on yli 40 vuoden kokemus
taistelusta kasvi- ja sienitauteja vastaan.
Hän viettää valtaosan ajastaan labrassa
luetteloiden näytteitä, kuten kumipuiden sienitautia.
KASVIPATOLOGIA
Kumimateriaali tulisi ensin täältä,
lähes varmasti Aasiasta.
Siellä epäillään kumipuiden sienitautia.
Tämä näyte on kumipuun sienitaudista Trinidadista
1980-luvulta.
Näitä kutsutaan luodinrei'iksi. Niin tapahtuu lehdille.
Näetkö luodinreiät?
LUODINREIKÄ
Näen.
Lehdet putoavat. Lopulta lehti putoaa ennenaikaisesti,
ja koko puu pudottaa lehtensä.
Puu saattaa kuolla sen jälkeen.
Tämän kerääjä, Chi, oli malesialainen ja tutki
taudin kaikkia puolia tutustuakseen siihen.
Kun sitä katsoo, näkee...
Anteeksi, että nauran.
Hindiksi chi tarkoittaa paskaa.
Siispä tri Paska lähetti sinulle nämä näytteet.
Niin.
Chin kuvauksien kanssa ensimmäiset paikalle saapuvat
voivat ehkä sanoa "Kyllä, tuo on kumipuun sienitautia"
yksinkertaisesti katsomalla sitä mikroskoopilla.
Näetkö nuo rakenteet?
Tuo on purkaus, ja sen jälkeen
se työntää lehden pois ja muuttuu tällaiseksi, mikä minusta...
Kun puhut purkauksesta, tuo näyttää vuoristolta.
Niin. Tuolla suurennuksella.
Noiden sisällä ovat suvullisten itiöiden rakenteet.
-Selvä. -Jotka vapautuvat rajusti
ja jatkavat prosessia.
Tämä on selviytymisrakenne. Se on vuoristo,
joten se on suojattu, ja itiöt ovat sisällä.
Se on hyvin hitaasti kasvava sieni.
Kolmesta neljään viikkoa.
Kestääkö niin kauan päästä tuohon vaiheeseen?
Tällaiseen kasvuun.
Jos laittaa pienen näytteen sitä tähän,
näyttääkö se tuolta neljän viikon päästä?
Näyttää.
Jos löytyy kumipuun sienitautia,
näyte lähetetään sinulle.
Kun saat sen, onko liian myöhäistä tehdä mitään?
Hälytyskellot soisivat.
Kun tämä tauti pääsee plantaasilla vauhtiin,
se tuhoaa sen täysin.
Se on tapahtunut jo kerran.
100 vuotta sitten
90 % maailman luonnonkumista tuli Brasiliasta.
Se sai Fordin kaltaiset yhtiöt luomaan valtavia kumipuuviljelmiä,
jotta saatiin renkaita heidän autoihinsa.
Kumipuun sienitauti iski 1930-luvulla siirtyen puusta toiseen niin nopeasti,
että kun se löydettiin, oli jo liian myöhäistä.
Tämä pieni itiö tuhosi melkein kaikki puut Etelä-Amerikassa.
Ford oli sijoittanut 20 miljoonaa dollaria plantaasiin,
tai noin 280 miljoonaa dollaria nykyrahassa.
He myivät sen takaisin Brasilialle
vähän yli prosentilla sijoittamastaan summasta.
Nykyään Brasilian osuus kumimarkkinoista on pudonnut
90 %:sta 0,001 %:iin.
Missä muut kumipuuplantaasit ovat?
Valtaosa on Aasiassa, 90-95 %.
Koko maailman teollisesta kumista 95 %...
Luonnonkumista on aasialaista alkuperää.
Selkis. Se on sitten aika kohdistettu.
Jos kumipuun sienitauti iskisi sinne,
se voisi häiritä valtaosaa kumituotannostamme.
Se häiritsisi koko maailmantaloutta.
Sen jälkeen ei ole maantieteellisiä rajoja.
Se leviäisi koko alueelle.
Kuten se levisi läpi Etelä- ja Keski-Amerikan.
Jos se saapuisi, sitä olisi hyvin vaikea pysäyttää.
APUA
Mitä tapahtuisi, jos kumipuun sienitauti leviäisi Tyynenmeren yli
ja valtaisi Aasian?
Monsteriautorallieni loppumisen lisäksi
se voisi tuhota maailmantalouden.
Voitko kuvitella? Jos et, anna minun auttaa.
Ja täällä me olemme.
Maailmanloppu näyttää tältä.
Kaikki koneet ovat maassa, ja maailma pysähtyy äkisti.
MOJAVEN
AAVIKKO
Näetkö, kuinka massiivisia nämä ovat?
Kyllä. Se on valtava.
Näitä kai pitää yhä pystyssä...
-Niin, katso. Kumirenkaat. -...kumi.
Tulin ottamaan selvää, mitä maailma ilman kaikkea tätä kumia tarkoittaisi.
Lentokoneiden hautausmaa, jossa entiset taivaiden titaanit
puretaan romumetalliksi.
-Nämä renkaat... -Täyttä luonnonkumia.
Jopa nämäkö?
Lähes varmasti, koska ne ovat niin isot.
Toivottavasti näemme tänne. Osia voi olla jäljellä.
Tuolla olisi ollut erilaisia tiivisteitä.
Oletan, että tässä on kumiosia.
-Vai ovatko ne muovia? -Tässä on kumi.
-Selvä. -Siinä on kumia.
Näissä luksuspehmusteissa voi olla kumia,
jottei alkoholi- tai samppanjalasi luiskahda.
Olisiko mikään täällä tehty kumista?
Tule vain.
MAATALOUSINSINÖÖRI
Tri Katrina Cornish on yrittänyt varoittaa meitä
kumittoman maailman taloudellisista seuraamuksista.
Hänellä on selkeä viesti tästä mahdollisesta kumikriisistä.
Emme saa olla riippuvaisia klooneja muodostavasta puusta,
joka on herkkä taudeille.
Se on naurettava tapa johtaa maailmantaloutta.
-Onko kumipuun sienitauti aito uhka? -Ehdottomasti.
20 viime vuoden aikana sitä on esiintynyt kerran Intiassa ja kerran Thaimaassa.
Silloin piti tuhota kaikki sen hallitsemiseksi.
Jos yrittää lentää Etelä-Amerikasta Kaakkois-Aasiaan,
on hyvin vaikea löytää lentoa.
Täytyy mennä johonkin muualle
ja vaihtaa koneeseen, joka ei ole käynyt Etelä-Amerikassa.
Se johtuu kumipuun sienitauti -karanteenista.
-Ihanko totta? -Kyllä.
Se ei voi ylittää merta, koska on aika lyhytikäinen,
mutta lentokoneella se onnistuu.
Jos näin käy ja nämä puut alkavat tuhoutua,
mitä tapahtuu taloudelle? Mikä kuminpuutteen vaikutus on?
Se olisi katastrofaalinen talousromahdus.
Nykyajan taloudessa ei ole sektoria,
joka ei ole täysin riippuvainen luonnonkumin saatavuudesta.
Lopulta menetetään
koko moderni maailma.
Se menetetään.
Se, mikä on mahdollista, palaa ajassa 120-130 vuotta taaksepäin.
Härkävankkureihin.
Se palaisi härkävankkureihin tai johonkin.
Hevosiin ja nahkaan.
Mikään ei toimi ilman kumia. Lääketiede, liikenne, ei mikään.
Miten ratkaisemme kumiongelman?
Lisäämällä kumituotantomme biodiversiteettiä
mahdollisimman nopeasti.
Hallituksilla on siis mahdollisuus sijoittaa nyt.
Ehdottomasti, muttemme ole hyviä siinä.
Kun jotain katastrofaalista tapahtuu, sanotaan: "Voi jukra!
"Se oli huono juttu."
Kymmenet ihmiset saattavat sanoa:
"Näin tapahtuu.
"Näin tapahtuu!"
"Hupsista. Tiesimmekö, että näin tapahtuu?"
"Olemme yrittäneet kertoa siitä.
"Ette kuunnelleet.
"Ette halunneet ennakoida. Halusitte reagoida."
Miksei maailmantalous
tee jotain kumipuun sienitaudin mahdollisia vaikutuksia vastaan?
Näköjään talouksilla on taipumusta
olla puuttumatta ongelmiin, jotka voivat vaikuttaa niihin.
Sellaisiin ongelmiin, joita voi ilmetä missä hyvänsä,
missä raha vaihtaa omistajaa.
BUSH ALOITTAA TOISEN KAUDEN
Kun taloudessa puhutaan epävarmuudesta,
viitataan luultavasti ulkoisvaikutuksiin
ulkopuolisiin muuttujiin, jotka voivat vaikuttaa kaikkiin markkinoilla.
Ulkoisvaikutukset voivat olla positiivisia.
Kuten viimeksi vuonna 2004,
kun MySpace avasi päämajansa lähistölle.
Vakaita työpaikkoja vuosikausiksi!
Mutta useammin ulkoisvaikutukset ovat katastrofeja.
Tauteja, kuten kumipuiden sienitauti, luonnonkatastrofeja, kuten hurrikaanit,
ja jopa ihmisten mokia, kuten ydinreaktorin sulaminen,
tai minun tapauksessani se, että taloni rakennettiin muinaiselle hautausmaalle.
-Katso, mikä hyökkäsi nukkuessani. -Paljonko luut maksavat?
Ne eivät ole myytävänä, senkin hirviö!
Hyvä on, seitsemän taalaa.
MELA VUODEN 1950 OLYMPIALAISISTA
Nyt minun pitää pärjätäkseni myydä kaikki nämä romut.
Kun ostin nämä, markkinat eivät huomioineet ulkoisvaikutuksia,
jotka tekevät näistä nyt mahdottomia myydä.
Uskomatonta, etten saanut alennusta Hummeristani
bensanhinnan nousun varalta.
Mutta mitä tankin täyttäminen maksaa?
Ääretön dollaria.
CD:T 50 SENTTIÄ - KASETIT 75 SENTTIÄ
Maksoin 15 dollaria kappale näistä CD:istä,
mutta nyt myyn ne 50 sentillä kappale.
Paitsi Papa Roachia.
Keräilykappale.
Jos ostat ne, saat levyt ilmaiseksi!
Vinyyli ei palaa ikinä.
Googlen osake maksaa yli 100 dollaria?
Nyt, kun se on selvästi huipussaan,
myyn osakkeeni ja muutan paikkaan, jossa ei ole hautausmaata.
Kuulin, että New Orleansissa ei haudata ihmisiä maan alle.
Tämä tyyppi suuntaa näköjään Big Easyyn.
-Turvallista matkaa. -Kiitti!
New Orleans vuonna 2005. Mikä voisi mennä vikaan?
Mitä tämä uhkaava kumipuiden sienitaudin ulkoisvaikutus tarkoittaa
ihmisille kumin toimitusketjussa?
Ottaakseni selvää aloitan matkani
luonnonkumin reitin alusta.
THAIMAA
KLO 2.00
Thaimaa tuottaa yli kolmasosan maailman kumista
tällaisilla plantaaseilla
keskellä entistä sademetsää.
Tämä on Bo.
Hänen työnsä on kerätä raakakumia eli lateksia.
Hänen työpäivänsä on alkamassa.
Kuten kondomeita,
lateksia hyödynnetään koko yö aikaiseen aamuun,
koska päivällä
viidakon kuumuus saa lateksin koaguloitumaan liian nopeasti.
Siinä vertaus hajoaa.
Ensin poistetaan edellisen yön kuivunut lateksi.
Juoksutetaan puuta hitaasti.
Kuinka kauan tuon kestää täyttyä?
Noin kuusi tuntia.
Kuinka monta puuta teet kerrallaan?
Se on...
Tuhat puuta.
Joskus jopa 1 200 puuta.
Yhdeltä puulta kestää noin kaksi vuotta tuottaa riittävästi kumia
yhteen tavalliseen autonrenkaaseen.
Ei edes monsteriauton renkaaseen!
Kuten näette, täällä sataa.
Oikeasti nämä tyypit eivät juoksuta kumipuita sateessa,
koska vesi laimentaa lateksin.
Mutta meillä noin 20 ihmistä kameran takana
tuli keskelle Thaimaata klo 3.00 aamuyöstä
kumijaksoa varten,
joten täällä olemme.
KLO 6.00
Vain yksi puu jäljellä.
Sitten menemme punnitsemaan sen.
Tule.
Juoksutettuaan lateksia koko yön
Bo kerää ämpäreittäin valkoista nestettä.
Menemme nyt punnitsemaan sen.
Kun ämpärit ovat täynnä,
Bon pitää ajaa plantaasin punnitusasemalle
ottamaan selvää, paljonko hän ansaitsee yön työstä.
Plantaasilla on 192 hehtaaria kumipuita.
Jos vain pari sienitaudin itiötä laskeutuu tänne,
puut voivat tuhoutua muutamassa viikossa.
Bon kaltaisia juoksuttajia on 30. He asuvat ja työskentelevät plantaasilla.
Kun kumi on punnittu, plantaasin omistaja maksaa heille.
Isäni osti tämän tontin ja alkoi istuttaa kumipuita.
Ostiko hän sen erityisesti kumipuita varten?
Osti.
Kun Thaimaan hallitus tarjosi kannustimia
kumiviljelijöille kahdeksan vuotta sitten,
tämän plantaasin omistaja, tri Chukiet, istutti monia uusia puita.
KUMIPUUVILJELIJÄ
Vaikka kumipuu voi kestää 25 vuotta,
siltä vie seitsemän vuotta kasvaa täysikasvuiseksi,
joten hän on vasta äskettäin saanut tuottoa sijoitukselleen.
Mitä tuolla tapahtuu?
Tuomme lateksia juoksutetusta puusta.
Nyt me punnitsemme sen.
Kuinka paljon se painaa.
Päivän hinta on 47 bahtia kilolta.
1 BAHT = 3 SENTTIÄ
On 47 bahtia kilolta päivän hinta?
-On. -Mistä tiedät päivän hinnan?
Täytyy soittaa tehtaalle.
-Kertooko tehdas teille? -Kertoo.
47 bahtia kilolta vastaa noin 1 300 dollaria tonnilta nestemäistä kumia.
Tri Chukiet jakaa tuoton juoksuttajien kanssa 60/40,
mikä tarkoittaa, että Bo saa vain noin yhdeksän taalaa.
Thaimaassa se ei yllä päivän minimipalkkaan.
Se on ongelmamme
nykyään.
Matalasta hinnasta johtuva työvoimapula.
Työläiset juoksuttavat mieluummin, kun hinta on korkea.
Emme saaneet palkattua uusia työntekijöitä,
kun vanhat sanoutuivat irti.
Emme löytäneet uusia tilalle.
Ennen pystyimme tuottamaan noin kuusi tonnia.
Kuusi tonnia?
Päivässä.
Nyt tuotamme kaksi tonnia päivässä.
-Kaksi tonnia päivässä? -Niin.
Se on tippunut alle puoleen.
Alle puoleen. Siksi tuotannostamme
on tullut nyt matalaa.
Ovatko hinnat olleet matalat koko ajan vai vasta äskettäin?
Hinta nyt...
Hinta on ollut alhaalla nyt pari vuotta.
Onko se ollut alhaalla?
On. Se on noin...
Nyt se on noin 30 % entisestä.
Onko se 30 % entisestä?
On!
Kolme vuotta sitten?
Kaksi vuotta sitten.
Se on melkoinen ongelma Thaimaassa.
Ennen elimme
kumipuuplantaasi päätulonlähteenämme.
Nyt yritämme siirtyä kumista
kookoksen tai palmuöljyn tuotantoon.
Alamme hajauttaa liiketoimintaamme.
Nyt kaadamme vanhat kumipuut.
En ymmärrä.
Jos kumipuun sienitauti on niin suuri uhka kumituotannolle
ja luonnonkumin kysyntä kasvaa jatkuvasti,
miksi hinnat ovat niin matalat,
että tri Chukietin kaltaiset viljelijät menettävät rahaa
ja harkitsevat kumipuidensa kaatamista?
Mitä kumille nyt tapahtuu?
Kun se on valmis,
siirrämme lateksin säiliöstä pakettiautoon.
Lähetämme sen tehtaaseen.
Nämä koko jutut siis menevät.
Tehtaaseen.
Jos tri Chukiet sanoo saavansa hinnan tehtaalta,
menen sinne ottamaan selvää, miksi se on niin matala.
Tämän kumitehtaan omistaa Robert Meyer.
PERUSTAJA JA TOIMITUSJOHTAJA
Kahdeksassa vuodessa hän laajensi yhdestä tehtaasta 38:aan.
Hän tuottaa nyt 14 % maailman kumista.
Tynnyrilliset tahmaista lateksia näyttävät tältä, kun Robert on käsitellyt ne
ennen myymistä rengasyhtiölle.
Kal, voit kokeilla, että tämä on lämmintä.
Ja se on tahmeaa.
Eli paistamisprosessi
on tehnyt kaksi asiaa.
Se on vakauttanut
tuotteen hajoamisen.
Orgaaninen hajoaminen on loppunut, koska se on paistettu.
Ja se vahvistaa tarttuvuusominaisuuksia.
Muuttuuko se ruskeaksi kuivausprosessissa?
Muuttuu kuin keksi.
Nämä ovat punnitusasemat,
joissa kaksi keksiä pinotaan päällekkäin.
Pieniä paloja poistetaan tai lisätään,
jotta paino on tasan 35 kiloa.
Siistiä.
Täällä lopputuotteet ovat.
Täältä Wonka-patukat lähetetään.
Kyllä. Kumitehtaan työ
on muuttaa maataloustuote teollisuuden raaka-aineeksi.
Todella siistiä.
Kuten olet arvannut,
meillä on
kaksi tärkeää luovutusta.
Viljelijä luovuttaa maataloustuotteen tehtaalle.
Tehdas luovuttaa teollisen raaka-aineen
kumituotteiden valmistajalle.
Aivan. Ne ovat kaksi luovutuspistettä,
joissa viestikapula
siirtyy arvoketjun seuraavaan osaan.
Huolestuttaako kumipuiden sienitauti? Onko se vakava huoli?
Kaikki ovat aina huolissaan siitä.
Se pikku ötökkä ei ole löytänyt tietään Kaakkois-Aasiaan.
Ehkä olen liian naiivi tai minulla on työssäni liikaa tunteita liossa
ajatellakseni sitä liikaa,
mutta vaikka se tulisi Kaakkois-Aasiaan,
se saisi kumin hinnan nousemaan räjähdysmäisesti.
Kuulostaa siltä, ettei sitä ole otettu huomioon nykyhinnassa.
Ja kun puhuu kumiviljelijöille, he sanovat,
että kolmena viime vuotena heidän lateksista saamansa hinta
on laskenut dramaattisesti.
-Valtava... -Auta minua ymmärtämään syy.
Selvä. Sen ymmärtämiseksi
täytyy ymmärtää kumin historia.
Ennen vanhaan oli valtava katkos
ajan ja yhteyden suhteen,
että lähde ja kuluttajat
pystyivät keskustelemaan.
Jos siis sanotaan, että sinä olet ostaja, rengasvalmistaja, ja minä olen myyjä,
haluat tietää, että voit ostaa tätä tuotetta
ei pelkästään tänään varastostani,
vaan läpi vuoden.
-Koska olet riippuvainen siitä. -Selvä.
Sen varmistamiseksi luotiin futuurimarkkinat,
joissa kumia myytiin.
Voitko selittää, mitä futuurimarkkinat ovat?
Futuurimarkkinoilla ostaja ja myyjä
sopivat tietyt ehdot hinnalle, määrälle, laadulle,
tekniselle määrittelylle, alkuperälle,
periaatteessa kaikelle, mitä kuuluu sopimukseen
tulevista toimituksista.
Jos siis olisin tuottaja ja suostuisin toimittamaan sinulle
tonnistoa tiettyyn hintaan tiettynä päivänä,
ostaisit amerikkalaiselta välittäjältä, jolla on New Yorkissa toimisto,
jonka sivuliike on Singaporessa.
Hän toimisi joko suoraan tai toisen välikäsikerroksen kautta
alkuperäisen tuottajan eli minun kanssani.
Ja me takaisimme sinulle,
että toimitamme haluamasi sovittuun hintaan sovittuna päivänä.
Futuurimarkkinat ovat siis paikka, jossa suoraan sanottuna
minulla on vähän sananvaltaa, jos ollenkaan.
Edes asiakkaillani ei ole.
Jos puhuu valtaosalle asiakkaistani, he sanovat
haluavansa korkeammat hinnat,
koska tietävät, että viljelijöillä alkaa olla mitta täynnä.
Mutta kummallakaan meistä fyysisesti osallisista ei ole määräysvaltaa.
Futuureja täytyy ymmärtää paremmin.
Futuurisopimus on tavallaan kuin konserttilippu.
Liput myydään kuukausia aiemmin kuin esiinnyn.
Sopimus perustuu kysyntään.
En velottaisi 100 dollaria minun näkemisestäni areenalla,
jos en uskoisi voivani myydä lippuja loppuun.
Olet liian nöyrä. Voit myydä vaikka Kuun täyteen.
Kiertue Kuussa.
Kiitos, hypettäjä.
Myyn konserttiliput ennakkoon, koska se pienentää riskiä.
Olen tehnyt kovasti töitä kiertueen eteen.
Kirjoitin kokonaisen levyn,
tein kaikille taustatanssijoille koreografiat itse.
Kun sanon, että se on hiton siisti, se on hiton siisti.
Tarvitsen takuun, että saan maksun kovasta työstä.
Fanini haluavat takuun, että näkevät sen.
Minä takaan sen,
että jos en näe tätä show'ta, paskon alleni. Kirjaimellisesti.
Se vain aukeaa ja putoaa pois.
Ihmiset kysyvät: "Mitä tuo on?" "En tiedä."
Jos konserttiliput ovat futuurisopimuksia,
trokarit ovat futuurikauppiaita.
Markkinoiden heilahtelusta johtuen trokarit voivat menettää rahaa.
Kuten jos päättäisin lähettää konserttini ilmaisena suoratoistona.
Ei.
Hajotat kirjaimellisesti Internetin. Se ei käy.
Toivottavasti ei tarvitse.
Mutta tässä on pahin osa.
Trokarit ostavat niin monta lippua, että voivat hallita tarjontaa.
He voivat siis määrätä hinnan.
Se on markkinoiden manipulointia.
Show'si ovat markkinahintaisia.
Olet kuin hummeri ruokalistalla.
Niin, olen hummeri.
Näytä niille, tyttö!
Terve, Cleveland!
Sillä aikaa kun haen rahat
näistä lopuista Meghan Trainor -lipuista!
Minulla on Meghan Trainor -lippuja!
Loppuvat pian. Show alkaa nyt.
Ketkä ovat kumiteollisuuden trokareita?
Nämä tyypit.
Välittäjät hyödykefutuurimarkkinoilla.
Futuurivälittäjät ostavat sopimukset
laskelmoiden, että ajan mittaan niiden arvo nousee.
Kumi
Välittäjän tavoite on ostaa halvalla, myydä kalliilla
ja rikastua erotuksesta.
Singapore on maailman suurimpia finanssikeskuksia.
Siellä kaupataan tuhansia hyödykefutuurisopimuksia päivittäin.
Yksi kumisopimuksia kaupanneista on Dar Wong.
ENTINEN FUTUURIVÄLITTÄJÄ
Hän työskenteli 30 vuotta suurille sijoitusyhtiöille
ja kiertää nyt Aasiaa neuvomassa
vaikeuksissa olevia kumiviljelijöitä.
Jos tarvitsemme kumia niin kovin, jos koko maailma tarvitsee sitä...
-Kaikki tarvitsevat. -...vaatteisiin, silmälaseihin, johtoihin,
miksi hinta on niin matala?
Kumin hintavaihteluun
vaikuttavat itse asiassa
globaali inflaatio ja lama.
Esimerkiksi vuonna 2013 kumin hinta alkoi tippua.
Silloin Thaimaan hallitus sanoi,
että kumin hinnanmuutos on lyhyen aikavälin korjausliike.
Mutta kumin hinta ei noussut takaisin.
Se laski yhä matalammaksi.
Kun viljelijät alkoivat huomata,
että hinta laskee, he alkoivat luopua juoksuttamisesta.
He sanoivat haluavansa kaataa puut.
Tämä ei ole
hyväksyttävää globaalissa kumitaloudessa.
Viljelijän mukaan tehdas määrää hinnan.
Tehtaan mukaan futuurivälittäjät määräävät hinnan.
Futuurivälittäjien mukaan
maailman inflaatio ja lama määräävät hinnan.
Miten viljelijöiden pitäisi
selvitä näistä heilahteluista kaiken syyttelyn keskellä?
EI MINUN ONGELMANI
Eikö heidän olisi tyhmää jatkaa kumin tuotantoa?
Rohkaisemme aina viljelijöitä
etsimään vaihtoehtoisia tulonlähteitä,
pitämään plantaasin elossa,
koska hinnat liikkuvat sykleissä.
On nousukausia, olemme nähneet sen.
On laskukausia.
Tällä hetkellä olemme laskukaudella.
Kun laskukausi päättyy,
seuraava nousukausi tulee.
Kyse on hintavaihtelusta.
Onko kumipuun sienitauti aito uhka kumipuille?
Mielestäni... No,
se on aito uhka.
Mutta taidamme jättää tämän ongelman
kasvilääkäreille.
Siihen ei ole hoitokeinoa.
Mutta mikään ei ole pahempaa kuin se,
että viljelijät haluavat kaataa puut.
Koska kun puut on kaadettu,
tarina päättyy siihen.
Ovatko sinusta viljelijät suurin uhka?
Pitää paikkansa.
Viljelijät ovat suurin uhka.
Kun he alkavat luovuttaa alalla,
kieltäytyvät juoksuttamasta, haluavat kaataa puut
tai haluavat pitää plantaasin lepotilassa,
se on suurin uhka.
Koska kumi on niin tärkeää,
luulisi markkinoiden tekevän kaikkensa
suojellakseen sen tarjontaa.
Tämä on Ma Nui.
KUMIPUUVILJELIJÄ
Hän on kumipuuviljelijä Thaimaassa
ja Dar Wongin mukaan suurin uhka.
Kumipuiden kaataminen
rakentaakseen vaatimattoman mökin paremman tulolähteen toivossa
on hänestä hänen ainoa vaihtoehtonsa.
HUONE VUOKRATTAVANA
Onko vaikea päättää puiden kaatamisesta?
Vai onko se sinusta vain osa pakollisia muutoksia?
Minulla ei ole varaa vaihtaa tai kasvattaa muuta.
En voi siis tehdä mitään muuta.
Minun mielipiteelläni ei ole väliä.
Minulla ei ole varaa kasvattaa mitään.
Ymmärrän.
Ma Nui on esimerkki monen kumiviljelijän ahdingosta.
He ovat järjestelmän kynsissä,
jota huolestuttaa enemmän se, että he tuhoavat puunsa,
kuin koko kumialan menettäminen kumipuun sienitaudille.
Sillä välin ostamme viimeistä huutoa oleva lenkkikengät
tajuamatta, että koko järjestelmä voi tuhoutua milloin hyvänsä.
Jos taudit ja talouskatastrofi eivät saa markkinoita toimimaan,
olemmeko täysin pulassa?
Käykö monsteriautoralleille
samoin kuin pylvään nokassa istumisen kilpailuille?
Vapaiden markkinoiden näkymätön käsi
saattaa jättää asian huomiotta,
mutta yksityinen teollisuus alkaa pikku hiljaa suojata omaisuuttaan.
HANNOVER
SAKSA
Se vie meidät kumitoimitusketjun viimeiseen vaiheeseen,
Carla-nimisen tärkeän tutkijan luo rengastehtaaseen Saksassa.
Continental-yhtiö,
yksi maailman vanhimmista ja suurimmista autoalan yrityksistä,
yrittää tuottaa isoja määriä vaihtoehtoista kumia.
Se tuoksuu juuripoimituilta porkkanoilta, eikö?
Kyllä, melkein kuin hamppuporkkanalta.
Continentalin 50 miljardin dollarin vuotuinen liikevaihto on vaarassa.
Mistä tämä on tehty?
Voikukan juurista.
(LAITA VITSI TÄHÄN)
(MINÄ ODOTAN)
Continental laskee sen varaan, että voikukka
muuttaa kumiteollisuuden.
Toisin kuin kumipuuta,
voikukkia voi kasvattaa vuosittain lauhkeassa ilmastossa
ja maassa, joka ei edes sovellu viljelykseen.
Voikukat ovat sinnikkäitä.
Carla Recker johtaa hanketta.
Ja hän on vakavissaan.
Kuinka monta perinteistä kumipuuta...
MATERIAALITUTKIJA
...vaaditaan yhteen renkaaseen ja kuinka monta voikukkaa?
Kumipuu tuottaa noin
kilosta puoleentoista luonnonkumia vuodessa.
Yhteen renkaaseen?
Yhteen renkaaseen tarvitaan lähes kaksi puuta.
2 PUUTA X 1 VUOSI = 1 RENGAS
Entä voikukkia?
Kyse ei ole kasvien määrästä vaan viljelysalasta.
Tavoitteemme on saada sama tuotto hehtaarilta
vuodessa kuin kumiplantaasilla.
Voitko kertoa eroista sen keräämisessä?
Tiedän, että kumipuuta
-juoksutetaan, ja aine tulee ulos. -Pitää paikkansa.
Se kerätään kuppeihin.
Millaista se on voikukkien kanssa?
-Juoksutetaanko voikukkaa? -Se ei toimi.
Voikukissa luonnonkumi on juurissa,
-joten se on maan alla. -Juuressa.
-Se on... -Juuressa.
Tarvitsee toimivan prosessin.
Kumin saaminen voikukasta ei ole niin helppoa kuin puun loveaminen.
Kyse on tuhansista kasveista, jotka pitää viljellä, korjata
ja sitten saada kumi erotettua monimutkaisen prosessin avulla,
johon tarvitaan sekä ihmisiä että koneita.
Tästä kuivaa juurta.
Se on hyvin haurasta. Sen voi hajottaa.
Näet, että se pysyy yhdessä,
ja viilloksessa voi nähdä
sisällä olevat pikkuruiset kumisäikeet.
Continental on upottanut tähän huomattavia summia.
Se pitää erottaa prosessissa.
Sitten saa tätä kaunista ainetta.
Toivoen, että tämä kannattaa.
VOIKUKKAKUMIA
Tehän olette jo valmistaneet renkaita voikukista?
Onko prosessissa mitään huolestuttavaa?
Voi olla huolissaan monista asioista
siinä prosessissa,
koska joka vuosi tulee ongelmia.
On liikaa sadetta, liian vähän sadetta.
Meidän täytyy käsitellä maatalousriskejä,
mitä viljelijät tekevät joka vuosi.
Meidän täytyy oppia se, koska olemme kumiyhtiö,
emme viljelysyhtiö.
Miten Continental päätti sijoittaa voikukkakumiin?
Sinustako se johtui?
Taivuttelin yhtiön tekemään niin.
Miten taivutellaan valtava monikansallinen yhtiö
sijoittamaan kukkakumiin?
Täytyy olla innokas,
mutta perustellusti.
Luonnonkumin tulevaisuus on elintärkeää meille,
koska kysyntä kasvaa yhä.
Rengasmarkkinat kasvavat ja kasvun odotetaan jatkuvan.
Sen vuoksi meidän täytyy varmistaa tarjontamme,
ja se täytyy aloittaa nyt.
Onko sinulla lempinimeä täällä?
Jotkut kutsuvat minua Frau Löwenzahniksi, eli Voikukka-neidiksi.
Voikukka-neidiksi? Siistiä.
Sitä ei käytetä paljon.
Tässä on voikukkakumirengas.
Näetkö voikukan kukat tässä?
Ja siemenet.
Tällainen logo tulee renkaaseen,
joten kun näet tuon tulevaisuudessa markkinoilla,
se on voikukkakumirengas.
-Jännittävää. -Näköjään.
Luin, että noin 5-10 vuoden päästä
pystytte tuottamaan tätä teollisesti.
Oletteko aikataulussa?
Siihen me pyrimme, mutta on vielä paljon matkaa
menestykseen ja tuon teollistamiseen.
En sano, että olemme ratkaisseet
koko maailman kumikriisin,
mutta jos emme aloita nyt, emme ratkaise ongelmaa ikinä.
Koska markkinat eivät näytä pelastavan meitä
eikä näytä olevan globaalia yhteistyötä kumipuun sienitaudin parantamiseen,
ehkä voikukat ovat maailmantalouden elinehto tulevaisuudessa.
Laskemme sen varaan, että muutamien tieteilijöiden menestys
voi luoda globaalit markkinat näille pienille keltaisille kukille
ajoissa estämään katastrofin.
Pidetään siis sormet ristissä, että meidät pelastaa
taas yksi kapitalismin sykli,
jotka pyörivät jatkuvasti kuin...
Kuin...
Kunpa keksisin kätevän vertauksen tälle.
Toivottavasti kaikki päättyy hyvin.
Ehkä kumiteollisuus voidaan pelastaa,
ja voimme jatkaa kenkien käyttämistä, ruoan syömistä ja Monster Jameja!
Mutta on paras pitää varansa, koska kyyti voi olla pomppuista.
Klaffi.
Jos ostat ne, saat äänilevytkin.
Olen hullu. Istun käsinojalla.
Istuin ohi. Pyydän anteeksi.
Hitto.
Mistä aloitan?
Minä takaan sen, että jos en näe tätä show'ta,
paskon alleni.
Tarkoitan lattialle.
Siitä ei kukaan nauti.
Kirjaimellisesti splät.
Paskon alleni.
Täytyy alkaa käyttää vaippoja. Hullua.
Paskaa lattialla. Kuka sen teki? Minun mokani. Anteeksi.
Suoraan siitäkö?